Autokeskus
Autokeskus Oy on Aro-Yhtymän omistama autokauppaketju, joka myy uusia BMW-, Ford-, Nissan-, Peugeot- ja Škoda -autoja. Autokeskus toimii pääkaupunkiseudulla, Raisiossa ja Turussa, Tampereella ja Hämeenlinnassa, ja sillä on kuusi autotaloa sekä yksi monimerkkihuoltoon keskittynyt toimipiste Turussa (Multicenter).
Autokeskus on yksi Suomen suurimmista henkilö- ja tavara-autojen jälleenmyyntiketjuista myyden yhteensä noin 13-16.000 uutta tai käytettyä autoa vuodessa sekä yksi suurimmista huoltotoimijoista.
Autokeskus on valtuutettu merkkihuolto näille automerkeille: Alfa Romeo, BMW, Chrysler, Dodge, Fiat, Ford, Jeep, Mini, Nissan, Peugeot, Škoda.
Autokeskuksen monimerkkihuolto Multiservice palvelee 4 toimipisteessä, Konalassa (Helsinki), Olarissa (Espoo), Hämeenlinnassa ja Turussa. Se on keskittynyt autojen huoltoon riippumatta niiden valmistajasta.
Autokeskuksella on hyötyajoneuvomyyntiin erikoistuneet toimipisteet Helsingin Konalassa, Tampereella ja Raisiossa. Hyötyajoneuvoja myyvät kaikki Autokeskuksen myyntipisteet.
Autokeskus on suomalainen perheyritys, jonka historia juontaa juurensa 1900-luvun alkupuolelle saakka.
Autokeskus Oy perustettiin vuonna 1934 Chryslerin valmistamien Dodge-autojen maahantuontia varten. Vuonna 1962 Autokeskus aloitti ensimmäisenä virallisena maahantuojana Euroopassa Datsun-autojen maahantuonnin. Vuonna 1964 Simo Aro osti Autokeskuksen. Fuusioituaan Autokeskuksen ja aiemmin perustamansa Katepalin vuonna 1969 Simo Aro muutti yrityksen nimeksi Aro-Yhtymä Oy. Autokeskus-nimi jäi elämään yrityksen omistamissa autokaupoissa, ja vuonna 1997 Autokeskus Oy perustettiin Aro-Yhtymän tytäryhtiöksi.
1934 - Aro-Yhtymä Oy:n edeltäjä Autokeskus Oy perustetaan Chrysler Corporationin valmistaman Dodgen maahantuontia varten.
1962 - Autokeskus Oy aloittaa ensimmäisenä maahantuojana koko Euroopassa Nissan Motor Co. Ltd:n valmistamien Datsun-autojen maahantuonnin. Ensimmäinen erä, 713 Datsun Bluebird 1200 –autoa tuodaan Suomeen 10.10.1962.
1964 - Simo Aro ostaa Autokeskus Oy:n osakekannan.
1965 - Autokeskus Oy muuttaa toimitilansa Helsingin Konalaan.
1969 - Autokeskus Oy ja Simo Aron vuonna 1949 perustama bitumituotealan yritys Katepal Oy fuusioidaan, ja yhtiön nimeksi tulee Aro-Yhtymä Oy.
1978 - Nissaneiden kokonaistuontimäärä ylittää 100 000 autoa.
1982 - Aro-Yhtymä Oy aloittaa amerikkalaisen General Motorsin autojen sekä japanilaisen Fuji Heavy Industries Ltd:n valmistamien Subaru-autojen maahantuonnin. Datsun-autojen nimi vaihtuu Nissaniksi kaikkialla maailmassa.
1986 - Katepal Oy eriytetään omaksi yhtiökseen. Aro-Yhtymä säilyttää 50 prosentin omistusosuuden Katepalista.
"'1991" - General Motorsin autojen maahantuonti lopetetaan.
1992 - Aro-Yhtymä aloittaa oman vähittäismyynnin Tampereella ja Espoon Olarissa.
1994 - Aro-Yhtymän vähittäismyynnin Konalan toimitalon muutostyöt valmistuvat. Kaikki huolto- ja varaosatoimintaan liittyvät palvelut keskittyvät samaan tilaan. Subaru-autojen maahantuonti lopetetaan, ja Aro-Yhtymä Oy keskittyy Nissan-, Chrysler- ja Jeep-autoihin.
1997 - Aro-Yhtymä Oy perustaa tytäryhtiön Autokeskus Oy:n ja siirtää sille autoalan tuotteiden ja palveluiden vähittäiskaupan, eli Autokeskus-ketjun. Emoyhtiö keskittyy autojen maahantuontiin ja tukkukauppaan.
1998 - Pirkanmaalla Autokeskus muuttaa uuteen toimitilaan Tampereen Hatanpäähän. Autokeskus Herttoniemi valmistuu Helsingissä.
1999 - Nissaneiden kokonaistuontimäärä ylittää 400 000 autoa. Autokeskus avaa autotalon Helsingin Tikkurilassa.
2001 - Autokeskukset Hämeenlinnassa ja Turussa aloittavat toimintansa.
2002 - Autokeskus muuttaa Turun alueella uuteen toimitilaan Raisioon.
2003 - Autokeskus Konalan perusparannus valmistuu.
2004 - Nissaneiden kokonaistuontimäärä ylittää 450 000 autoa.
2006 - Nissan keskittää maahantuontinsa Nissan Nordic Europe:lle, Chrysler Finland jatkaa Chrysler ja Jeep-autojen maahantuojana. Dodgen myynti aloitetaan Suomessa, ensimmäisinä malleina Dodge Caliber ja Viper. Aro-Yhtymä toimii konsernin emoyhtiönä, Autokeskus Oy on autojen vähittäismyyntiketju, Chrysler Finland maahantuo Chrysler, Dodge ja Jeep -automerkkejä, Aro Parts Logistics maahantuo Chrysler, Dodge ja Jeep -automerkkien varaosia ja lisävarusteita ja Aro Vehicle Logistics vastaa Hangon tuontisatamasta ja siellä tehtävistä toimenpiteistä.
2007 - Autokeskus aloittaa BMW:n ja MINI:n jälleenmyynnin ja merkkihuollon Tampereella ja Raisiossa, BMW-myynnin ja huollon Hämeenlinnassa ja BMW:n ja MINI:n merkkihuollon Konalan toimipisteessä.
2009 - Chrysler Finland muuttaa nimensä AutoFennica:ksi. Samalla AutoFennica aloittaa Chrysler, Dodge ja Jeep-automerkkien lisäksi Alfa Romeon ja Fiatin maahantuonnin. Autokeskus aloittaa Fiat ja Alfa Romeo -automerkkien myynnin ja huollon sekä Lancian merkkihuollon. Autokeskuksen Raision ja Hämeenlinnan toimipisteet laajenevat merkittävästi. Tikkurilan toimipiste keskittyy vaihtoautomyyntiin ja Alfa Romeo, Chrysler, Dodge, Fiat, Jeep, Lancia ja Nissan -merkkihuoltoon.
2010 - Autokeskus tekee merkittäviä muutoksia myymälöiden toimintaan ja Olarin toimipiste keskittyy uusien autojen myyntiin ja huoltotoimintaan. Fiat ja Alfa Romeo lanseerausnäyttely tammikuussa.
2011 - Autokeskus aloittaa uuden toimipisteen Autokeskus Oy Airportin rakennustyöt Vantaan Pakkalassa kauppakeskus Jumbon vieressä. Airport valmistuu joulukuussa 2011. Autokeskus aloittaa Peugeot-jälleenmyynnin ja merkkihuollon Vantaalla, Tampereella, Raisiossa ja Hämeenlinnassa huhtikuun alussa. Lisäksi asiakkaita palvelee Peugeot-merkkihuolto Helsingin Konalassa.
2012 - Autokeskus Airport aloittaa toimintansa Vantaalla. Autokeskus Airportissa avataan Suomen ainoat BMW M-sarjan showroom sekä Fiat Abarth -showroom.Autokeskus aloittaa uudentyyppisen huoltotoimipisteen rakennuksen Turun Pääskyvuoressa Turku-Helsinki -moottoritien välittömässä läheisyydessä yhteistyössä Fixus-varaosaliikkeen ja K1 Katsastajien kanssa. Toimipisteessä, joka nimetään MultiCenteriksi, toimii Autokeskuksen edustamien automerkkien valtuutetun merkkihuollon lisäksi monimerkkihuolto, joka huoltaa kaikkia automerkkejä.
2013 - Autokeskus aloittaa valtuutetun Ford-myynnin ja merkkihuollon Helsingin Konalassa. Samalla Alfa Romeo-, Fiat- ja Jeep-autojen myynti keskittyy pääkaupunkiseudulla muihin 3 toimipisteeseen - Airportiin, Herttoniemeen ja Olariin. Alfa Romeon, Fiatin ja Jeepin sekä Chryslerin, Dodgen ja Lancian merkkihuolto pysyy myös Konalassa. Autokeskus ostaa SOK:n Automaa Oy:n liiketoiminnan Tampereen Nekalassa ja aloittaa lokakuussa 2013 Ford-henkilöautojen ja hyötyajoneuvojen myynnin ja merkkihuollon Tampereella.
2014 - Autokeskuksen Ford-toiminta Tampereella keskittyy Hatanpäälle, johon rakennetaan uuden myymäläkonseptin mukainen Ford-myymälä. Toiminta siirtyy Nekalasta Hatanpäälle huhtikuun alussa. Autokeskus keskittää Fiat, Alfa Romeo ja Jeep -myynnin pääkaupunkiseudulla Herttoniemeen (Helsinki) ja Olariin (Espoo) ja lopettaa Peugeot-myynnin Autokeskus Airportissa. Autokeskus tekee jälleenmyyntisopimuksen Helkama-Auton kanssa ja aloittaa kesäkuun 2014 alussa ŠKODA-jälleenmyynnin ja merkkihuollon Autokeskus Airportissa, johon rakennetaan Suomen ensimmäinen täysin uuden myymäläkonseptin ŠKODA-myymälä.
Aro-Yhtymän toinen tytäryhtiö AutoFennica maahantuo Jeepejä, sekä lokakuusta 2009 alkaen myös Fiateja, Alfa Romeoita ja Fiat-konsernin tavara-autoja. Maahantuontitoiminta siirtyy/siirtyi vuoden 2014 aikana Fiat Group Automobilesin (tehdas) omistamalle maahantuontiorganisaatiolle, joka vastaa jatkossa kaikkien Pohjoismaiden FGA-merkkien maahantuonnista.
2017 - Autokeskus aloittaa uuden autotalon rakentamisen Helsingin Konalaan entisen pääkonttorinsa paikalle.
Autokeskus tuottaa myös muita autoihin liittyviä palveluita myynti- ja huoltotoiminnan ohella, näitä ovat muun muassa